รัฐบาลไทย-ข่าวทำเนียบรัฐบาล-“ยุติธรรม” ร่วมมือ “สถาบันคุณวุฒิวิชาชีพ (องค์การมหาชน)” พัฒนาบุคลากรด้วยมาตรฐานอาชีพและมาตรฐานสมรรถนะความสามารถด้านการใช้ดิจิทัล
วันพุธที่ 30 พฤษภาคม 2561
“ยุติธรรม” ร่วมมือ “สถาบันคุณวุฒิวิชาชีพ (องค์การมหาชน)” พัฒนาบุคลากรด้วยมาตรฐานอาชีพและมาตรฐานสมรรถนะความสามารถด้านการใช้ดิจิทัล
“ยุติธรรม” ร่วมมือ “สถาบันคุณวุฒิวิชาชีพ (องค์การมหาชน)” พัฒนาบุคลากรด้วยมาตรฐานอาชีพและมาตรฐานสมรรถนะความสามารถด้านการใช้ดิจิทัล
ในวันพุธที่ ๓๐ พฤษภาคม ๒๕๖๑ เวลา ๑๑.๓๐ น.
ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
เป็นประธานในพิธีลงนามบันทึกข้อตกลงว่าด้วยการประสานความร่วมมือ
ระหว่างหน่วยงานในสังกัดกระทรวงยุติธรรม กลุ่มภารกิจด้านพัฒนาพฤตินิสัย และสถาบันคุณวุฒิวิชาชีพ (องค์การมหาชน)
ในการพัฒนาบุคลากรด้วยมาตรฐานอาชีพและมาตรฐานสมรรถนะความสามารถด้านการใช้ดิจิทัล (Digital Literacy)
โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
ลงนามร่วมกับนายพิสิฐ รังสฤษฎ์วุฒิกุล ผู้อํานวยการสถาบันคุณวุฒิวิชาชีพ
พร้อมด้วย พันตํารวจเอก ณรัชต์ เศวตนันทน์ อธิบดีกรมราชทัณฑ์
นายสหการณ์ เพ็ชรนรินทร์ อธิบดีกรมพินิจและคุ้มครองเด็กและเยาวชน
นายประสาร มหาลี้ตระกูล อธิบดีกรมคุมประพฤติ
ร่วมเป็นสักขีพยานในพิธีลงนามดังกล่าว
รองนายกรัฐมนตรี และรัฐมนตรีว่าการกระทรวงยุติธรรม กล่าวตอนหนึ่งว่า
กระทรวงยุติธรรมได้ดําเนินการพัฒนาพฤตินิสัย แก้ไขฟื้นฟู และสงเคราะห์ผู้กระทําผิดที่อยู่ในความดูแลของ
กรมราชทัณฑ์ กรมพินิจและคุ้มครองเด็กและเยาวชน และกรมคุมประพฤติ
เพื่อให้บุคคลเหล่านี้สามารถกลับตนเป็นคนดีกลับคืนสู่สังคม มีทักษะความรู้ที่สามารถนําไปประกอบอาชีพเลี้ยงตนเอง
และครอบครัวได้ภายหลังพ้นโทษ
อย่างไรก็ตาม ยังมีผู้กระทําผิดบางส่วนที่เมื่อพ้นโทษออกไปแล้ว ยังไม่มีงานทํา และไม่ได้รับโอกาสในการประกอบอาชีพ
ซึ่งคนกลุ่มนี้จะมีความเสี่ยงในการกระทําผิดซ้ํา จึงจําเป็นต้องกําหนดแนวทางการดูแลผู้กระทําผิดอย่างครบวงจร
โดยการจัดอบรมฝีมือแรงงานที่สอดคล้องกับความต้องการของตลาดแรงงาน
และสร้างความเชื่อมั่นให้แก่สังคมในการยอมรับในตัวผู้กระทําผิด
ซึ่งคาดหวังว่า ความร่วมมือระหว่างกระทรวงยุติธรรม และสถาบันคุณวุฒิวิชาชีพ (องค์การมหาชน)
ในการพัฒนาทักษะความรู้ ความสามารถของผู้กระทําผิดในความดูแลของหน่วยงานในสังกัดกระทรวงยุติธรรม
รวมทั้งการส่งเสริมให้มีการประเมินสมรรถนะและการรับรองสมรรถนะตามมาตรฐานอาชีพและคุณวุฒิวิชาชีพ
จะช่วยสร้างโอกาสให้ผู้ที่พ้นโทษได้รับการยอมรับจากสังคม สามารถประกอบอาชีพ มีรายได้เลี้ยงตนเอง และครอบครัว
อันจะส่งผลให้การขับเคลื่อนนโยบายอํานวยความยุติธรรม ลดความเหลื่อมล้ํา ขจัดความทุกข์ยาก สร้างประชาสามัคคี
ส่งเสริมคนดีสู่สังคม บรรลุผลสําเร็จอย่างเป็นรูปธรรมต่อไป
ด้านปลัดกระทรวงยุติธรรม กล่าวตอนหนึ่งว่า การดูแลผู้ต้องขังในความดูแลของกรมราชทัณฑ์ รวมทั้งเด็กและเยาวชนที่ก้าวพลาดของ
กรมพินิจและคุ้มครองเด็กและเยาวชน ตลอดจนผู้ถูกคุมประพฤติในความดูแลของกรมคุมประพฤติ
มีหลักสําคัญประการหนึ่ง คือ การทําให้พวกเขาเหล่านั้นมีชีวิตที่ดีขึ้น หรือที่เรียกว่า “Good Life Model”
ซึ่งมีปัจจัยสําคัญประการหนึ่ง คือ การส่งเสริมให้พวกเขามีอาชีพและสามารถดํารงชีวิตอยู่ในสังคมได้อย่างมีคุณค่า
ซึ่งกระทรวงยุติธรรมได้ดําเนินการมาโดยตลอด ทั้งนี้ ในการยกระดับให้ผู้กระทําผิดในความดูแลของกระทรวงยุติธรรมมีอนาคตที่ดี
จําเป็นจะต้องยกระดับมาตรฐานวิชาชีพ เพื่อให้ได้รับการรับรองมาตรฐานการประกอบอาชีพ
ซึ่งจะส่งผลให้บุคคลเหล่านี้มีโอกาสในการประกอบอาชีพ และอยู่ในสังคมได้อย่างเป็นปกติสุข
อันจะส่งผลให้สามารถลดอัตราการกระทําผิดซ้ําได้ต่อไป
ซึ่งการลงนามในครั้งนี้ จะส่งผลให้เกิดการดําเนินงานที่รูปธรรม และการประเมินเป็นไปอย่างมีคุณภาพ
ผู้อํานวยการสถาบันคุณวุฒิวิชาชีพ กล่าวตอนหนึ่งว่า ความร่วมมือในครั้งนี้เป็นไปตามนโยบายของรัฐบาลที่ให้ความสําคัญ
ในการพัฒนาศักยภาพกําลังคนของประเทศในทุกสาขาอาชีพ รวมถึงกลุ่มผู้กระทําผิดโดยการให้โอกาสในการประเมินสมรรถนะ
เพื่อให้กลุ่มคนเหล่านี้มีโอกาสในการประกอบอาชีพที่หลากหลาย ซึ่งสถาบันฯ ยินดีที่จะเข้าร่วมภารกิจสําคัญ
ในการประเมินสมรรถนะผู้กระทําผิดในความดูแลของกระทรวงยุติธรรม เพื่อรับรองความสามารถในการเข้าสู่ตลาดแรงงาน
พร้อมทั้งร่วมพัฒนาผู้กระทําผิดด้วยการส่งเสริมและส่งต่อคนดี มืออาชีพ มีมาตรฐาน ให้กลับคืนสู่สังคมอย่างยั่งยืน
โดยมุ่งมั่นขับเคลื่อนการดําเนินงานตามบันทึกข้อตกลงดังกล่าวผ่านหน่วยงานพันธมิตรที่มีอยู่ทั่วประเทศ
นอกจากนี้ สถาบันฯ ยังส่งเสริมและสนับสนุนการประเมินสมรรถนะความสามารถด้านการดิจิทัล
ให้แก่บุคลากรในสังกัดกระทรวงยุติธรรม เพื่อรองรับนโยบายของรัฐบาลที่จะเข้าสู่รัฐบาลดิจิทัล ๔.๐
และนําไปสู่การขับเคลื่อนพัฒนาประสิทธิภาพการบริหารจัดการภาครัฐในการอํานวยความสะดวกแก่ประชาชนและผู้รับบริการต่อไป